Valitsus kavatseb täna heaks kiita alkoholi-, tubaka- ja kütuseaktsiisi seaduse muutmise eelnõu, mis sätestab alkoholi maksumärgid ning tubaka- ja lahja alkoholi aktsiisi tõusu.    Maksumärgistamisele kuulub alkohol, mille etanoolisisaldus on üle 22 mahuprotsendi ja mille müügipakend on suurem kui 0,2 liitrit.    Praegu on salaalkoholi osakaal Eesti turul umbes 25 protsenti. Aktsiisitõusu korral oleks  kavakohaselt laekunud riigieelarvesse 85 miljonit lisakrooni, maksumärkide kasutuselevõtt toob lisatulu 100-200 miljonit krooni aastas.    Muudatuse eesmärk on vältida inflatsiooni kiirenemist 2006. aasta esimesel poolaastal, mis võib seada ohtu Maastrichti konvergentsikriteeriumide täitmise ja euro kasutuselevõtu.    Sigarettide aktsiisi tõstmine suurendab riigieelarve tulusid 2006. aastal ligikaudu 70 miljonit krooni ja 2007. aastal 180 miljonit krooni.    Keskmiselt kallineb  sigaretipakk aktsiisitõusu järel 2006. aasta teises pooles koos käibemaksuga kümnendiku.    BNS